Dacă te vaccinezi și intri în contact cu un pacient cu Covid-19 nu vei mai sta în carantină: "Se vor mai relaxa unele măsuri“.
Persoanele care se vaccinează anti-COVID-19 scapă de carantina de 14 zile dacă intră în contact direct cu un bolnav. Anunțul a fost făcut de Adriana Pistol, directorul Centrului Național de Supraveghere și Control al Bolilor Transmisibile din INSP.
Dacă te vaccinezi împotriva Covid-19, scapi de carantina de 14 zile în cazul în care intri în contact cu o persoană infectată, spune Adriana Pistol."E logic ca o persoană vaccinată și sănătoasă imunologic să nu mai fie carantinată. Se vor mai relaxa unele tipuri de măsuri“, a transmis directorul Centrului Național de Supraveghere și Control al Bolilor Transmisibile din INSP într-o conferință de presă.În plus, definiția contactului direct va fi modificată, mai spune Adriana Pistol, care a precizat că măsura exceptării de la carantină va fi aplicată doar în cazul în care faci și cea de-a doua doză de vaccin, rapelul.